દર ૯૮ સેકંડે અમેરિકામાં કોઈકની જાતીય સતામણી થાય છે. દરરોજ ૫૭૦થી વધારે અમેરિકન જાતીય હિંસાનો શિકાર બને છે. લગભગ પાંચમાંથી એક અમેરિકન મહિલાએ તેના જીવનમાં રેપનો અનુભવ કરેલો છે. અમેરિકામાં દર વર્ષે ૧૨ વર્ષથી વધારેની ઉંમરના વિભાગમાં સવા ત્રણ લાખ આસપાસ રેપ/જાતીય હુમલાના કિસ્સા બને છે. દર વર્ષે ત્રણ લાખ એકવીસ હજાર પાંચસો સેક્સ્યુઅલ એસોલ્ટના કેસ. અમેરિકાની વસ્તી? બત્રીસ કરોડ ત્રેસઠ લાખ વીસ હજાર આસપાસ. ફક્ત ૧૩.૮% બળાત્કારીઓ અજાણ્યા હોય છે. યાતનાનો ભોગ બનનાર ઘાયલમાંથી ૩૬.૨%ને જ સમયસર સારવાર મળે છે. સ્કૂલમાં થતા જાતીય જુલ્મમાંથી માત્ર ૫%, સ્ત્રીના રેપમાંથી માત્ર ૧૨% જ રિપોર્ટ થાય છે. પાંચમાંથી બે બળાત્કારના શિકાર સેક્સ્યુઅલી ટ્રાન્સમિટ થતા રોગનો ભોગ બને છે. જેમનો એક વાર રેપ થયો હોય તેવા અમેરિકનમાંથી ૪૨%નો ફરી રેપ થાય એવી શક્યતા છે. ત્યાં ૨૦૧૨માં બાળ જાતીય સતામણીના ૬૨,૯૩૯ કેસ દર્જ થયેલા. ત્યાં ફક્ત ૧૬% રેપની ફરિયાદ કાયદાકીય સત્તા સુધી પહોંચે છે. ‘૯૮થી સત્તરથી અઢાર કરોડ અમેરિકન નારી દૂષણનો ભોગ બની છે. ત્યાં આવા ગુનામાં ૯૯% આરોપી સજા નથી પામતો. કુકર્મનો ભોગ બનેલી ૧૩% અમેરિકન સ્ત્રી આત્મહત્યાનો પ્રયત્ન કરે છે. અમેરિકામાં દસમાંથી એક રેપ વિક્ટિમ પુરુષ હોય છે.